મહેસાણા અમદાવાદ હાઇવે પર મેવડ ટોલનાકા પરથી સોમવારે જઈ રહેલા પાટણના દંપતી પર 40 ફુટનો સ્ટ્રીટ લાઇટનો વિજથાંભલો પડતા તેમના ત્રણ વર્ષના બાળક પ્રાહિલનું ટૂંકી સારવાર બાદ મોત નીપજ્યુ હતું. જ્યારે દંપતીને ઇજા થતા સારવાર માટે ખસેડ્યા હતા.તાલુકા પોલીસે અકસ્માત અંગે નોંધ કરી છે. નોંધનીય છે કે નિયમ મુજબ ટોલનાકા પર રાખવી પડતી એમ્બ્યુલન્સ પણ રિપેરિંગ માટે મોકલવામાં આવી હતી. જેથી સારવારમાં પણ વિલંબ થયો હતો.